
[bookmark: _Hlk2353241]Sut allwn gynnal diddordeb dysgwyr Cyfnod Allweddol 2 yn eu dysg drwy wahaniaethu’n effeithiol?

Nod, ffocws a phwrpas yr ymchwil
Un o’r trafodaethau mwyaf arwyddocaol ar hyn o bryd yw’r athroniaeth ynglŷn â gwahaniaethu (Redding et al. 2011). Dyma beth wnaeth cynnal fy niddordeb yn ystod y cyfnod yn nosbarth cyfnod allweddol dau. O fewn y dosbarth roedd rhaid gwahaniaethu pob darn o waith a meini prawf llwyddiant dair gwaith ar gyfer y disgyblion. Rhannwyd hwy fesul gallu: grŵp gallu uchel, grŵp galluog a grŵp gallu isel. Penderfynwyd canolbwyntio ar hyn ar gyfer yr ymchwil i ddarganfod mwy am sut mae gwahaniaethu tasgau yn cynnal diddordeb dysgwyr ac effaith hyn neu beidio ar y dasg dan sylw. Y nod oedd darganfod sut i gynnal diddordeb dysgwyr, ac i wella arfer personol wrth addysgu i’r  dyfodol. Wrth gysylltu â damcaniaeth Bronfenbrenner (1979) cyfeira’r system ficro at staff y dosbarth a’r modd y gellir dylanwadu ar ddysgwyr a’u helpu i ddatblygu a gwneud cynnydd. Cyfeiria’r system meso at y sampl a’r 3 disgybl a ddewiswyd yn y ddwy astudiaeth gwers. Ymhellach, canolbwyntia’r system ‘exo’ ar yr ysgol yn gyffredinol a’r ystafell ddosbarth a sut effeithia hyn ar ddatblygiad y dysgwyr (Bronfenbrenner, 1979).

Cyd-destun ymchwil   
Lleolwyd yr ymchwil  mewn ysgolion yn Ne Orllewin Cymru. Ysgol gynradd wledig yw Ysgol 1 gyda 182 o ddisgyblion. Daw tua 30% ohonynt o gartrefi cyfrwng Cymraeg. Ychydig o’r disgyblion yn unig sydd o gefndiroedd lleiafrif ethnig. Mae’r ffigwr prydau am ddim yn is na chyfartaledd Cymru gyda thua 10% o ddisgyblion hawlio’r gefnogaeth. Tua 14% o ddisgyblion sydd ag anghenion dysgu ychwanegol (Estyn, 2017). Dosbarth blwyddyn 4 gyda 23 disgybl ac un gynorthwywraig oedd gennyf yn yr ysgol. Gwahaniaethwyd y gwaith yn rheolaidd i gyfateb ag anghenion y grwpiau. Roedd cyfansoddiad grwpiau yn ddibynnol ar y maes dysgu a phrofiad dan sylw. Nid oedd dysgwyr ag anghenion dysgu ychwanegol yn y dosbarth yma.
Ysgol drefol oedd yr ail ysgol  gyda 197 o ddisgyblion,  a 13% ohonynt o gartrefi cyfrwng Cymraeg. Roedd 29% o ddisgyblion ar y gofrestr anghenion addysgol arbennig, sy’n  uwch na’r canran cenedlaethol (Estyn, 2010). Dosbarth blwyddyn 5 gyda 26 disgybl ac un gynorthwywraig oedd ffocws yr ymchwil.  Gwahanwyd y dosbarth yma yn yr un modd ag ysgol 1 hefyd sef tri grŵp gwahanol o fewn y dosbarth yn cynnwys disgyblion o wahanol alluoedd (Estyn, 2010).
Trafodwyd ‘gwahaniaethu’ fel testun ymchwil gyda fy mhartner. Amlygodd hithau ddiddordeb yn y maes a nododd yr angen i wella ei harfer o ran y testun. Aethpwyd ymlaen i benderfynu ar gwestiwn addas ar gyfer y dasg ymchwil. Cytunwyd ar gwestiwn sef: Sut allwn gynnal diddordeb dysgwyr Cyfnod Allweddol 2 yn eu dysg drwy wahaniaethu’n effeithiol? Gwerthfawrogwyd yr angen am gysondeb o ran gan ffocysu ar effaith darn o waith ar ymglymiad dysgwyr. Defnyddiodd fy mhartner ddull arsylwi astudiaeth gwers er mwyn canfod gwybodaeth ar sut mae gwahaniaethu yn cynnal diddordeb dysgwyr (Lewis & Hurd, 2011). Ystyriwyd ffactorau megis rhywogaeth, gallu ac anghenion wrth ddewis  tri disgybl ffocws (Lewis & Hurd, 2011). Canolbwyntiwyd ar y tri disgybl a ddewiswyd ar gyfer yr astudiaeth wers hefyd (Dudley, 2011).
Trosolwg byr o lenyddiaeth berthnasol 
Gwiriwyd defnydd o’r term ‘gwahaniaethu’ yn Neddf Diwygio Addysg (1988) lle cyflwynwyd y syniad o wahaniaethu. Sicrhaodd y ddeddf bod pob dysgwr â’r hawl i gwricwlwm wedi’i wahaniaethu’n berthnasol, yn llydan ac yn gytbwys. Golyga gwahaniaethu fod amcanion y cwricwlwm, gweithgareddau dysgu, dulliau addysgu ac adnoddau wedi’u cynllunio i gwrdd ag anghenion y dysgwyr (Bearne, 1996). Cytuna Arthur et al. (2006) gyda’r hyn a ddywed Bearne (1996). Trafoda sut y gwnaiff dysgwyr ddysgu mewn ffyrdd gwahanol ac effaith amgylchedd a dulliau ar ddysg. Ymhellach, gwnaiff rhai dysgwyr ddysgu’n well trwy ddefnyddio modelau megis diagramau, lluniau a mapiau. Gwnaiff rhai dysgu’n well trwy ddarllen lluniau yn hytrach na thestun ysgrifenedig, gydag eraill yn meddwl yn well trwy ddilyniannau boed yn rhestru.  Gwnaiff rhai ddelio gyda’u dysg mewn ffyrdd digymell. Ar gyfer gwaith parhaus mae rhai yn gwerthfawrogi sŵn cefndirol ac eraill yn ffafrio distawrwydd llwyr (Arthur et al. 2006).
[bookmark: _Hlk2345906]Amlinella Tomlinson (2014) nodweddion angenrheidiol o fewn dosbarth i sicrhau gwahaniaethu effeithiol a llwyddiannus. Mae’r nodweddion yma yn cynnwys dosbarth sydd yn groesawgar, yn parchu gwahaniaethau, un sy’n ddiogel, dosbarth lle ceir yn gydweithredol a theg. Wrth sicrhau bod y nodweddion yma yn bresennol mewn dosbarth, sefydlir ethos cadarnhaol, lle hyrwyddir parodrwydd i dreialu pethau newydd, dysgu o gamgymeriadau a dathlu ymgeision didwyll. Fodd bynnag, dadleua Willingham (2009) na chaiff amgylchedd dosbarth lawer o effaith ar ddysgu dysgwyr. Cred Willingham (2009) bod genynnau yn dylanwadu ar sut mae dysgwyr yn perfformio mewn dosbarth. Er hyn, cytuna bod cysylltiad rhwng y ddau ond mae’n argyhoeddi mai genynnau a gaiff yr effaith mwyaf. Amlinella Willingham (2009) y gall gwahaniaethau bach etifeddol genynnol effeithio ar brofiadau dysgwyr o fewn yr amgylchedd a thros gyfnod caiff hyn oblygiadau gwybyddol mawr ar  unigolyn.
Dywed Algozzine a Anderson (2007) fod gwahaniaethu disgyblion mewn dosbarth yn fodd i gynnal diddordeb yn eu dysgu. Ymhellach, dywed fod disgyblion yn deall fod dysgu yn broses a’u bod yn adnabod eu cryfderau a’r gwendidau. Mae’n allweddol fod dysgwyr yn derbyn cyfrifoldeb o hunan asesu eu gwaith.  Gall hyn helpu dysgwyr i weld nodweddion sydd angen gwella neu adnabod yr hyn sy’n gweithio iddynt neu beidio. Noda Algozzine a Anderson (2007) yr angen i athrawon ymateb i’r hunan asesu yn hyblyg a chreadigol. Rhydd gwahaniaethu o fewn y dosbarth y pŵer i athrawon fod yn ymatebol yn hytrach nag adweithiol. Cytuna Donaldson (2015). Dywed fod angen i ddysgwyr adnabod eu gallu gan fyfyrio a dadansoddi eu hanghenion i wneud cynnydd pellach. Wrth  hunanasesu’n rheolaidd, cânt gyfle i gymryd mwy o gyfrifoldeb dros ddysg bersonol. Drwy ffocysu ar feini prawf llwyddiant wrth hunanasesu daw dysgwyr i adnabod meysydd sy’n peri anhawster iddynt. Fodd bynnag ni fydd hyn o reidrwydd yn amlwg i berson allanol sydd yn arsylwi ar unigolion wrth eu gwaith (Donaldson, 2015).
Crynhoir hyn gan Tomlinson (2014),
“So many students are physically present and psychologically absent. About 40 percent of students go through the motions, neither trying hard nor paying attention. So many cut class and are truant, so many admit to cheating to get through, so many lose interest because they cannot keep up, and so many are bored by the lack of appropriate challenge. So many do not learn that ability is not enough and effort is crucial.”  
Wedi addasu o John Hattie, Visible Learning (Tomlinson, 2014: 1).
Dengys y dyfyniad yma bwysigrwydd sicrhau bod gwahaniaethu mewn dosbarth yn cael ei wneud yn effeithiol i gynnal diddordeb y plant. Gall diffyg diddordeb rwystro’r cyfle iddynt ddatblygu a gwneud cynnydd. Mae deugain y cant o ddysgwyr yn ôl Tomlinson (2014) yn llaesu dwylo ac yn gwrthod ymdrechu a thalu sylw o fewn gwersi oherwydd nad yw’r gwahaniaethu yn ddigonol. Mae achos y diffyg diddordeb yn amrywio o unigolyn i unigolyn boed yn waith rhy anodd  neu waith heb her ddigonol (Tomlinson, 2014).
Cefnoga Bearne (1996) hyn.  Dywed y dylai gwahaniaethu ddigwydd fesul unigolyn yn hytrach na fesul grŵp megis yr hyn sy’n gyffredin yn y mwyafrif o ddosbarthiadau. Dywed Bearne (1996) y dylai pwyslais gael ei roi ar bob disgybl unigol a’u hannog i gymryd rhan yn eu dysgu personol a chydweithio gyda disgyblion o allu tebyg. Ymhellach, dylent werthuso eu dysg wrth osod targedau. Ffocws ar y disgybl sydd yma yn bennaf yn hytrach na’r cwricwlwm. Y peryg yw y gall hyn arwain at labelu dysgwyr yn ‘fethiant’ yn hytrach nag adnabod blychau yn y cynllunio neu’r sefydliad o waith fel cyfrannol i gyrhaeddiad isel (Bearne, 1996).
Amlinellodd Tomlinson (2003) bwysigrwydd ffocysu ar wahaniaethu pan fydd athrawon yn cynllunio gwersi. Dywed mai’r ffordd orau i gwrdd ag anghenion unigol disgyblion yw trosglwyddo’r cwricwlwm mewn amryw ffyrdd; i wahaniaethu’r sgiliau, gwybodaeth a’r cysyniadau â chyflwyno amryw o dasgau. Drwy hyn sicrheir ymroddiad  o’r safon uchaf gan ddysgwyr  (Tomlinson, 2003). Atgyfnertha hyn neges  Bearne (1996) a hawliau dysgwyr o dan Ddeddf Diwygio Addysg (1988).

Esboniad o'ch dyluniad astudiaeth gwers 
Datblygwyd astudiaethau gwersi yn Siapan, yn 1870  ac mae wedi bod yn llwyddiannus iawn ers hynny. Dudley (2011) oedd yn gyfrifol am gyflwyno’r dull yma o arsylwi i’r Deyrnas Unedig. Treialwyd y dull a phrofodd yn llwyddiannus . Mae’n ddull ethnograffeg sy’n gwella a chodi safonau o fewn y dosbarth (Adran Addysg, 2010). Rhydd y ffordd yma o arsylwi gyfle i unigolyn gyd-weithio gyda phartner wrth gynllunio, arsylwi a dadansoddi. Darpara hyn gyfle i weld agweddau dysgu’r plant o lygaid rhywun arall yn ogystal â’r athro ei hun. Golyga hyn ein bod yn gallu cymharu sylwadau a barnau ar wersi (Dudley, 2011). Mae’r dull yma yn dda oherwydd mae’n rhan o beth rydyn ni’n gwneud bob dydd a does dim angen newid ein harfer er mwyn . Er hyn, dydy e ddim yn naturiol i’r plant gael rhywun yn arsylwi felly gall hyn effeithio ar y canlyniadau. Mae’n bwysig felly bod fy mhartner yn gwneud yr astudiaeth wers mor naturiol â phosib. (Tomlinson, 2014).
Defnyddiodd fy mhartner ffurflen arsylwi o fewn yr astudiaeth gwers er mwyn cymryd nodiadau a defnyddio graddfa ar gwestiynau penodol i gofnodi unrhyw sylwadau ar y wers ac i amlygu prif bwyntiau. Sicrha hyn ein bod yn gallu edrych ar y sylwadau ar ddiwedd y wers a’u trafod. Hefyd, sicrhaodd bod y wybodaeth ar gof a chadw wrth i fy mhartner gofnodi trwy gydol y wers. Defnyddiwyd yr un dull yn ysgol 2 hefyd. Trafodir y canlyniadau ar ddiwedd y wers a chymharu barnau (Dudley, 2011). 
Y dull nesaf bydd cyfweld y grŵp ffocws.  Golyga hyn y tri disgybl a ddewiswyd ar ddechrau’r wers. Gwnaethpwyd hwy yn ymwybodol  o’u hawliau a bod mod iddynt dynnu nôl o’r cyfweliad ar unrhyw bryd pe byddent yn dymuno. Ar ddechrau’r wers (yn Ysgol 1) gofynnwyd i’r disgyblion pwy fyddai’n dymuno cymryd rhan yn y sgwrs ac aethpwyd ymlaen i ddewis y sampl. Wrth wneud hyn, neilltuwyd  cyfle i’r disgyblion ymateb o’u pen a’u pastwn eu hun yn hytrach na dewis disgyblion o bosib nad oedd â diddordeb mewn cymryd rhan (BERA, 2018). Er hyn, sicrhawyd bod amrywiaeth o ran gallu yma. Roedd fy mhartner ymchwil yn rhan o’r cyfweliad ac yn gofyn cwestiynau i’r disgyblion a gwneud nodiadau hefyd (Krueger & Casey, 2009).
Wrth gynnal y cyfweliad sicrheir bod cwestiynau allweddol yn cael eu hateb gan y dysgwyr a’u barn yn cael ei goladu. Yr heriau o gynnal cyfweliad grŵp yw gall rhai disgyblion ddominyddu’r sgwrs a chael effaith ar yr atebion. Pe byddai hyn yn digwydd, llywir y sgwrs at y disgyblion tawel. Cyfeirir at y cyfweliad fel sgwrs i’r dysgwyr er  mwyn eu harbed rhag  teimlo dan bwysau ac i roi teimlad mwy naturiol iddynt. Sicrheir hefyd bod y dysgwyr yn teimlo’n gyfforddus wrth drafod drwy gynnig opsiynau o ystafelloedd iddynt (Adran Addysg, 2010). Drwy gydol y cyfweliad gofynnir cwestiynau lled strwythuredig err mwyn osgoi atebion caeedig a chyfyngedig (Lewis & Hurd, 2011).
Adfyfyriwyd gan ddefnyddio model Brookfield sef y Pedwar Lens. Dewiswyd y model yma oherwydd ei fod yn edrych ar elfen o bob agwedd ynghlwm â’r ymchwil. Galluoga’r  model i ni fel ymchwilwyr i hunan adlewyrchu, i edrych ar y dysgwyr a sut maen nhw’n cael eu heffeithio a hefyd i edrych at y cydweithwyr o fewn y dosbarth. (Brookfield, 2017). Dewiswyd y model yma oherwydd mae modd ei gysylltu gyda phob agwedd o’n hymchwil. Cynlluniwyd tabl yn seiliedig ar fodel Brookfield er mwyn adfyfyrio ar ddiwedd pob astudiaeth gwers (Brookfield, 2017). Cymharwyd nodiadau ar ddiwedd yr ymchwil. Yna edrychwyd ar lenyddiaeth er mwyn cymharu â chefnogi’r data a gasglwyd.

Materion Moeseg 
Ystyrir materion moeseg wrth wneud yr ymchwil. Cyn dechrau’r ymchwil sicrhawyd fy mod wedi derbyn caniatâd oddi wrth y brifathrawes, athrawes ddosbarth a’r disgyblion. Ysgrifennwyd llythyr at rieni’r disgyblion hefyd i sicrhau eu bod nhw’n hapus i’r ymchwil gynnwys eu plant. Llofnodon nhw daflenni gwybodaeth yn cadarnhau hyn.  Mater moeseg arall a ystyriwyd  yn y dosbarth oedd lleihau’r risg o ran effaith emosiynol a hunanhyder i’r cyfranogwyr wrth gynnal yr ymchwil oherwydd roedd peryg y  byddai’r dysgwyr yn  teimlo dan bwysau i gyflawni. I oresgyn hyn sicrhawyd bod y disgyblion yn ymwybodol o’u gallu i ymwrthod ar unrhyw adeg yn ystod yr ymchwil. Parod oeddwn hefyd i rannu data gyda’r disgyblion pe byddai angen neu phe bydden nhw’n dymuno’i weld. Esboniwyd mewn modd sensitif i weddill y dosbarth pam nad oeddynt wedi cael eu dewis i gymryd rhan yn y cyfweliad (BERA, 2018).
Mater moeseg arall oedd y risg o gael ein cyhuddo o  ymddwyn yn amhroffesiynol. Rheolwyd y risg yma wrth gadw at ganllawiau BERA (2018) a chanllawiau moesegol y brifysgol drwy gydol yr ymchwil gan ymddwyn yn broffesiynol drwyddi draw. Sicrhawyd fy mod yn dilyn rheolau diogelu plant yr ysgol a’r brifysgol yn ystod yr ymchwil hefyd. Roedd fy mhartner yn bresennol yn yr  ystafell trwy gydol yr astudiaeth wers, gan sicrhau presenoldeb oedolyn arall wrth i’r ymchwil fynd rhagddo. Cynhaliwyd y cyfweliad o fewn ystafell sbâr o ddewis y disgyblion o fewn yr ysgol gyda’r drws ar gau i sicrhau preifatrwydd. Sicrhawyd bod y data yn gyfrinachol a’i fod yn amhosib adnabod y plant neu’r ysgol dan sylw. Ni rannwyd y data gyda neb arall y chwaith.  (BERA, 2018).
Astudiaeth Gwers 1 canlyniadau a dadansoddiad  
[bookmark: _Hlk2177889]Cynhaliwyd y wers yn Ysgol 1 ben bore gan fod dysgwyr  yn perfformio yn well yn y boreau. Wrth i’r diwrnod fynd rhagddo mae’r ymennydd yn dechrau blino ac mae perfformiad yn gwaethygu. Gall toriad o 20-30 munud wella perfformiad yr ymennydd (Sievertsen et al. 2016). Felly, ar ddiwedd y wers trefnwyd  seibiant (amser chwarae) i’r dysgwyr cyn iddynt ddychwelyd i gymryd rhan yn y cyfweliad.  
Lleolodd fy mhartner ymchwil ei hun yng nghefn y dosbarth yn ystod y cyflwyniad rhag iddi ddod yn destun ffocws i’r dysgwyr. Llwyddiant fu hyn. Ymatebodd y dysgwyr yn unol â’r arfer. Wrth i’r dysgwyr ddechrau’r dasg cerddodd fy mhartner  o gwmpas y dosbarth a thrafod gyda’r disgyblion yn naturiol.  Ymatebodd y dysgwyr  yn dda iawn iddi ac yn hollol gartrefol.
Seiliwyd yr arsylwad ar wers fathemateg.  Nod y wers yma oedd cymharu pwysau gan ddefnyddio amrywiaeth o wrthrychau. Gwahaniaethwyd y meini prawf llwyddiant ar gyfer y tri  grŵp yn y dosbarth. Roedd y wers hon yn perthyn i gyfres o wersi ar bwyso. Cynlluniwyd y wers er mwyn datblygu’u sgiliau yn effeithiol ac yn bwrpasol, yn unol ag argymhellion Yr Athro Donaldson (2015). Ymatebodd  y dysgwyr yn dda yn ystod y cyflwyniad gan ddefnyddio byrddau gwyn i ateb cwestiynau.  Gwahaniaethwyd y cwestiynau yn y  cyflwyniad. Darparwyd cyfle i’r dysgwyr drafod fesul pâr yn ystod y cyflwyniad hefyd (Arthur et al. 2006). 
Darparwyd cloriannau i’r dysgwyr ddefnyddio’n ymarferol yn ystod y wers.  Fodd bynnag roeddent  yn anodd i’w darllen gan fod yr unedau mesur mor fach.  Bu  hyn yn her iddynt. Aeth y disgyblion ymlaen i gwblhau tasg heb ei wahaniaethu yn gyntaf. Roedd canlyniad hyn yn agoriad llygaid gan eu bod yn gyfarwydd â chael tasgau wedi’u gwahaniaethu ym mhob gwers. Cwblhaodd  y plant uchel eu gallu'r dasg yma mewn mawr o dro. Er roeddent yn amyneddgar iawn ar ôl gorffen, diflason nhw’n gyflym. Gwnaeth y mwyafrif o’r grŵp galluog orffen y dasg hefyd ac roeddent yn barod i symud ymlaen yn syth. Treuliodd  y grŵp isel eu gallu mwy o amser yn gorffen y dasg ond fe wnaethon nhw ei chwblhau mewn da bryd  gyda digon o amser i symud ymlaen i’r dasg nesaf. Amlinella Bearne (2016) bwysigrwydd cynnal diddordeb dysgwyr er mwyn cael y gorau ohonynt  a’u cymell i ymdrechu. Ceir adlais o ddiffyg hyn yn y wers hon lle na wahaniaethwyd y dasg.
Wrth symud ymlaen i’r dasg oedd wedi’i wahaniaethu, roedd y plant â diddordeb i gwblhau’r dasg ac roedd hi’n amlwg bod y lefel yr her yn addas ar eu cyfer. Cymerodd y dysgwyr fwy o amser i gwblhau’r dasg yma ac roedd lefel yr ymdrech yn arwyddocaol. Roedd yn rhaid i’r dysgwyr feddwl cyn mynd ati i ateb y cwestiynau. Adleisia hyn ganfyddiadau Bearne (2016). Adran y ‘tynnu hir’ a gymerodd  yr amser hiraf i’w gwblhau. Roedd hyn yn bwysig er mwyn cymharu’r pwysau. Derbyniodd y rhan fwyaf o’r grŵp gallu isel gymorth ychwanegol gan y cynorthwyydd i gwblhau’r dasg. I wella ar yr arfer, gellid adolygu ‘tynnu hir’ yn y cyfweliad gan mai dyma’r her fwyaf i’r dysgwyr. Byddai cloriannau haws i’w darllen hefyd wedi hwyluso’r dysgu.  
Yn y wers flaenorol lluniodd y dysgwyr dabl yn eu llyfrau mathemateg. Cafodd y mwyafrif drafferth gyda hyn. O ganlyniad rhaid oedd neilltuo amser yn y wers yn modelu sut i gwblhau tabl. Ni lwyddon nhw orffen y gwaith o fewn y ffiniau amser o ganlyniad. Felly, cynlluniwyd tabl electronig a’i argraffu iddynt i arbed amser ac i sicrhau bod y dysgwyr wedi cwblhau’r dasg o fewn yr astudiaeth wers. Wrth adfyfyrio, dylwn fod wedi annog y plant i ddylunio tabl eu hunain yn eu llyfrau i ymarfer y sgil a chynllunio llai o gwestiynau yn gysylltiedig â’r  dasg er mwyn iddynt orffen o fewn y wers. Cysylltir hyn ag argymhellion Donaldson (2015) megis annog a hybu disgyblion i ddatblygu a gweithio’n annibynnol. Wrth adfyfyrio dylwn fod wedi sicrhau fod pob cyfle o fewn y wers i sicrhau hyn.
Wrth gwblhau’r dasg a wahaniaethwyd, cwblhaodd y grŵp gallu uchel y dasg yn annibynnol. Ystyrir lefel yr her felly yn addas ar eu cyfer. Gwelwyd y grŵp galluog y dasg yn anodd.  Tystiwyd un disgybl yn copïo ambell ateb wrth ei gyfoedion . Wrth gopïo’r gwaith, ni wnaeth y disgybl yma elwa o’r dasg a ni wnaeth ddatblygu i’w botensial uchaf o ganlyniad. Cysyllta hyn â’r dyfyniad yn rhan llenyddiaeth y traethawd a phwysleisir bod plant yn twyllo pan na fyddant ddeall beth i wneud (Tomlinson, 2014). Gwelodd un disgybl o’r grŵp gallu isel y dasg yn rhy hawdd. Deallodd yn syth sut i ddarllen unedau’r glorian a chwblhaodd bob tasg yn annibynnol a hynny cyn i bawb arall yn ei grŵp orffen. O ganlyniad darparais her i’r disgybl oedd yn cynnig fwy o sialens iddo. Roedd yr her yn cynnwys pwyso gwrthrychau trymach ac yna gweithio allan beth oedd y gwahaniaeth rhwng y ddau bwys gan ddefnyddio’r dull tynnu hir.
Ymatebwyd y tri disgybl yn dda i’r cyfweliad. Wnaethant ymateb yn dda i bob cwestiwn a ofynnwyd ac roedd yr atebion yn addas ac yn onest yn seiliedig ar y wers. Fe wnaethant gymryd tro i ateb y cwestiynau, golygir hyn bod neb yn dominyddi’r cyfweliad ac fe oedd cyfle i bob un ohonynt gymryd rhan a chyfrannu at y cyfweliad.
Dysgwyd o’r profiad bwysigrwydd gwahaniaethu’n effeithiol a sut effeithia hyn ar ddysg disgyblion. Pwysigrwydd yw bod y disgyblion gyda diddordeb yn y dasg er mwyn cael canlyniadau gwell ohonynt a sicrhau ei bod nhw’n rhoi’r ymdrech gorau i’r dasg. Byddai ymchwilio’n ddyfnach i’r pwnc a chynnal cyfweliad gyda’r athrawon dosbarth er mwyn canfod eu barn nhw ar y cwestiwn ymchwil wedi cyfoethogi’r data.

Astudiaeth Gwers 2 canlyniadau a dadansoddiad 
Cynhaliwyd astudiaeth gwers 2 yn Ysgol 2. Seiliwyd yr astudiaeth wers ar wers mathemateg hefyd. Penderfynodd fy mhartner gynnal y wers yn y bore hefyd o ganlyniad iddi sylwi fod plant yn perfformio’n well yn y bore (Sievertsen et al. 2016). Nod y wers oedd darllen, plotio a thrawsfudo siâp i leoliad newydd ar y grid.  Roedd y meini prawf llwyddiant yn gyffelyb i bawb.  Perthyn y wers i  ddilyniant o wersi ar gyfesurynnau. Ymatebodd y dysgwyr  yn dda i’r dasg yma a chwblhawyd hi yn annibynnol.
Eisteddais yng nghefn y dosbarth yn ystod y cyflwyniad i sicrhau nad oeddwn yn amharu ar y wers. Ymlwybrais o gwmpas i dystio perfformio'r dysgwyr yn ystod y cyfnod creu ac estyn help llaw i’r sawl oedd ei angen.  Trefnwyd y dysgwyr yn ôl eu gallu ar wahân i un grŵp o allu cymysg. Ymatebodd y dysgwyr yn dda yn ystod y wers gan gyd-drafod rhai cwestiynau penodol. Er hyn, aeth y mwyafrif ati yn annibynnol i gwblhau’r dasg. Mwynhaodd y dysgwyr y dasg a’i gwblhau’n daclus gan ddefnyddio pren mesur i gyfuno’r pwyntiau.
Cyflwynodd fy mhartner y dasg yn dda gan esbonio hyn oedd yn ddisgwyliedig a modelu’n effeithiol fel bod y dysgwyr yn deall sut i gyflawni’r dasg. Amrywiodd  gwestiynau i’r grŵp gallu cymysg.
Cwblhaodd y dosbarth cyfan y dasg heb wahaniaethu yn gyntaf.  Dyma drefn arferol yn y dosbarth yma. Seiliwyd y dasg ar blotio cyfesurynnau newydd gan ddilyn cyfarwyddiadau ar y daflen. Yr arfer cyffredin fyddai i’r grŵp gallu uchel orffen y dasg yn gyntaf, a’u dilyn gan y grŵp galluog ac yna’r grŵp gallu isel.  Dyna oedd y drefn, felly nid oedd newid i’r arfer.
Nesaf, cwblhawyd tasg wedi’i gwahaniaethu. Roedd y dasg yma yn fwy o her iddynt ac yn fwy addas i’r disgyblion.  Roedd gofyn iddynt symud o leiaf tri phwynt yn hytrach nag un. Cwblhaodd y grŵp gallu isel siapiau triongl a sgwâr. Cyflawnodd y grŵp galluog siapiau triongl, sgwâr a phentagon. Cyflawnodd y grŵp gallu uchel y siapiau yma i gyd ynghyd â siâp seren. Roedd hi’n syndod pa mor gyflym cwblhaodd y grŵp gallu uchel y dasg, hyd yn oed yn gyflymach na’r amser arferol.  Gwnaeth y disgybl ffocws hefyd orffen y dasg gyda gweddill y grŵp, golygir hyn bod y dasg ddim yn ddigon o her iddynt. Cwblhaodd y disgybl o’r grŵp galluog hefyd y dasg oedd wedi’i gwahaniaethu. Syndod oedd hyn i fy mhartner gan nad oedd hi’n arferol iddo orffen y dasg estynedig. O bosib  efallai nad oedd lefel yr her yn ddigonol  i’r disgybl. Ni ddechreuodd y disgybl o’r grŵp gallu isel y  dasg estynedig a threuliwyd yr amser yn cwblhau’r  dasg wreiddiol.
Doedd ddim cynorthwyydd dosbarth yma. Rheol y dosbarth oedd i ddysgwyr sicrhau eu bod nhw’n rhoi llaw i fyny pe byddai angen cymorth arnynt. Crwydrodd  fy mhartner mynd o gwmpas i’w cefnogi. Wrth gwblhau’r tasgau nid oedd llawer o ddysgwyr wedi gofyn am gymorth.  Tystiwyd lefel uchel o annibyniaeth wrth iddynt gwblhau’r dasg. Da oedd gweld hyn. Ar y llaw arall, ymddengys nad oedd lefel yr her yn ddigonol wrth iddynt gwblhau’r gwaith yn hollol annibynnol heb gymorth (Bearne, 1996).
Ymatebwyd y tri disgybl yn dda iawn o fewn y cyfweliad a wnaethant ateb bob cwestiwn wnaethant holi, roedd yn dda i gael tri gwahanol bersbectif ar y pwnc ymchwil o dri grŵp wahanol alluoedd. Rho’r disgyblion atebion synhwyrol a wnaethant ymateb yn onest i sut y gwnaethant yn y dasg. Fe wnaethant sylweddoli os oedd y dasg ddim yn ddigon o her neu’n ormod o her iddynt.
Wrth sicrhau gwelliant byddai targedu lefel yr her yn fanteisiol. Byddai hyn wedi sicrhau fod y dysgwyr yn cymryd mwy o ddiddordeb yn y dasg ac wedi treulio fwy o amser yn ei chwblhau (Bearne, 1996) Ymhellach, byddai cynllunio i’r dysgwyr blotio’r siâp cyn trawsfudo ac yna plotio’r siâp newydd gan ddilyn cyfarwyddiadau’r cwestiwn, gallai hyn wedi datblygu sgiliau’r plant ymhellach hefyd a’u hannog i gymryd fwy o gyfrifoldeb dros ddysg eu hun.
Dysgwyd o’r profiad y pwysigrwydd o wahaniaethu a sicrhau fod y dasg yn cynnig her ddigonol i’r dysgwyr. Roedd y dull ymchwil yn dda a chredaf ei bod wedi gweithio’n effeithiol o fewn yr astudiaeth wers yma.  Buaswn  yn gweithredu’r un dull i’r dyfodol.
Byddai ymchwilio’n ddyfnach i’r pwnc a chynnal cyfweliad gyda’r athrawon dosbarth er mwyn canfod eu barn nhw ar y cwestiwn ymchwil yn cyfoethogi’r data ac yn gweithredu posib pe bawn yn cynnal ymchwil tebyg i’r dyfodol.  

Trafod canfyddiadau ymchwil mewn perthynas â llenyddiaeth ac ymchwil cysylltiedig 
Yn ystod yr ymchwil a’r astudiaeth gwers darganfuwyd y pwysigrwydd o wahaniaethu’n effeithiol a sut gall hyn effeithio ar ddiddordeb y dysgwyr. Gwelir cysylltiad gyda’r llenyddiaeth wrth i Algozzine a Anderson (2007) argymell fod dysgwyr mewn dosbarthiadau wedi’u gwahaniaethu â mwy o ddiddordeb yn eu dysgu eu hun. Ymhellach, canolbwyntir Tomlinson (2003) ar wahaniaethu wrth gynllunio ar gyfer gwersi. Dyma fan cychwyn ar gyfer gwers a dylid ystyried gwahaniaeth o’r dechrau. Elfen arall angen ystyriaeth wrth gynllunio yw hunan asesiadau’r disgyblion. Dywed Donaldson (2015) wrth hunanasesu golygir bod y disgyblion yn gwybod y meysydd sy’n cynhyrchu anawsterau wrth gwblhau meini prawf ar y dasg, dywed ni fydd hyn yn amlwg o reidrwydd i berson allanol sydd yn arsylwi’r disgybl (Donaldson, 2015). Amlinella Algozzine a Anderson (2007) bwysigrwydd ymateb i hunan asesu’r plant a  sicrhau bod ein bod yn gweithredu ar yr asesiad yma a dilyn camau gweithredu er mwyn iddynt elwa o bob profiad o fewn y dosbarth.
Wrth gyfeirio at Tomlinson (2014) a’r pwysigrwydd o’r nodweddion sydd angen o fewn y dosbarth i sicrhau bod gwahaniaethu’n cael ei wneud yn effeithiol. Cynhwysir y nodweddion dosbarth sydd yn groesawgar, parchus o wahaniaethau, diogel, cynnydd cyfeiriedig, llwyddiant cyfeiriedig, cydweithredol a teg. Credir fy mod i a fy mhartner wedi cynnal y nodweddion yma o fewn y dosbarth a sicrhau bod y plant yn teimlo’n gyffyrddus i dreialu pethau newydd ac yn barod i ddysgu o’i chamgymeriadau (Tomlinson, 2014). 
Canolbwyntiodd Bearne (1996) ar y pwysigrwydd o edrych ar y disgybl yn unigol a sicrhau bod gwahaniaethu’n cael ei wneud yn y modd yma. Wrth edrych ar yr ymchwil, fe wnaeth y disgybl yn y grŵp galluog yn astudiaeth gwers 1 cael trafferth wrth gwblhau’r dasg ac fe wnaeth y disgybl yn y grŵp isel ei gallu gweld y dasg yn rhy rhwydd. O ganlyniad hyn, fe wnaeth y disgybl yn y grŵp galluog diflasu a chopïo gwaith disgyblion eraill ar ei bwrdd. Fe wnaeth y disgybl oedd ddim wedi gweld y dasg yn ddigon o her wedi diflasu’n gyflym hefyd ac fe oedd yn rhaid i’r disgybl cwblhau her oedd yn fwy addas iddynt. Er hyn, dyllwyd wedi edrych ar y gwersi blaenorol a pherfformiadau’r disgyblion yma er mwyn sicrhau bod y dasg yn berthnasol iddynt, sicrheir hyn bod y disgyblion yn datblygu i’w gallu orau.
O fewn astudiaeth gwers 2 fe wnaeth y disgybl yn y grŵp isel ei gallu dim ond cwblhau’r dasg gyntaf a heb symud ymlaen at y dasg estynedig. Er hyn yw’r drefn yn y dosbarth efallai bydd yn syniad i wneud y dasg yma yn fwy syml i’r grŵp isel ei gallu fel ein bod nhw’n gallu symud ymlaen at dasg estynedig fel gweddill y dosbarth, gellir hyn effeithio ar hunan hyder y disgyblion yn y grŵp isel ei gallu wrth iddynt sylweddoli bod rhan fwyaf o’r dosbarth yn cwblhau tasg estynedig wrth iddynt o hyd dim ond gorffen y dasg gyntaf yn y wers gyfan. Fe wnaeth y disgybl yn y grŵp galluog gorffen y dasg estynedig, roedd hyn yn syndod i fy mhartner gan fod y disgyblion yn y grŵp yma ddim fel arfer yn gorffen y dasg estynedig. Ymhellach, gorffennwyd y disgybl yn y grŵp uchel ei gallu’r dasg estynedig yn annibynnol a cyn i’r wers orffen. Felly wrth gyfeirio at Bearne (1996) dyllir fy mhartner wedi ystyried galluoedd unigol y disgyblion o fewn y grwpiau a chymryd sylw o’i hunan asesiadau yn y gwersi blaenorol i fwydo’r cynllunio.
Pwysleisia Tomlinson (2003) ac Arthur et al. (2006) y fantais o amrywio’r dysgu er mwyn cynnal diddordeb y plant. Yn yr astudiaeth wers fe wnes i ddefnyddio adnoddau perthnasol ar gyfer y dasg ac fe wnes i amrywio’r adnoddau gan ddefnyddio cloriannau gyda gwahanol osodiadau arnynt. Sicrheir hyn bod y dasg yn fwy gweledol ar gyfer y plant ac fel ei bod nhw’n cael y profiad o ddefnyddio clorian a dysgu sut i’w ddefnyddio’n effeithiol. Roedd pob gwers pwyso yn wahanol a chredir fy mod wedi cynnal diddordeb y disgyblion yn effeithiol ym mhob tasg a gyflawnwyd.
Yn astudiaeth wers 2 roedd y dysgu’n eithaf ffurfiol, er oedd y plant gyda diddordeb o gwblhau’r dasg gellir fy mhartner wedi gwneud y wers yn fwy gweledol wrth ddefnyddio adnoddau neu gynnwys elfen hwylus i’r wers i gynnal diddordeb y disgyblion yn fwy.

Casgliad 
Ar sail yr ymchwil gwelir bod gwahanol ffyrdd o gynnal diddordeb y disgyblion drwy wahaniaethu effeithiol o fewn yr ystafell ddosbarth. Trafodir yr amrywiaeth yma yn ystod y casgliad.
Credir bod y dulliau a ddefnyddiwyd yn ystod yr ymchwil wedi gweithio’n effeithiol ac wedi bod yn llwyddiannus i ddarganfod beth oedd angen arnynt. Wrth edrych ar lenyddiaeth astudiaeth gwers, profwyd bod y math yma o arsylwi ac ymchwilio yn effeithiol iawn ac wedi treialu ac mae’n ddull effeithiol o fewn y dosbarth. Wrth gyd-weithio gyda fy mhartner golygir hyn ein bod yn gallu cymharu nodiadau a’i barnau ar y testun ymchwil. Golygir hyn ein bod ni’n gweld (Dudley, 2011). Defnyddir yr un dulliau o fewn y ddwy ysgol i gadw’r ymchwil yn deg ac i sicrhau bod y canlyniadau ddim wedi’i effeithio.
Ymatebwyd y disgyblion yn dda iawn ac yn ffordd ymarferol o fewn Ysgol 1 a 2. Credir y rheswm am hyn yw oherwydd ein bod wedi cymryd cam yn ôl wrth arsylwi wrth eistedd yng nghefn y dosbarth yn ystod y cyfweliad ac yno cymysgu i mewn i’r wers wrth i’r disgyblion cwblhau’r tasgau.
Yn fy mhrofiad ysgol nesaf byddaf yn sicrhau fy mod i’n gwahaniaethu bob tasg yn effeithiol a sicrhau fy mod i’n canolbwyntio ar hunan asesiadau’r disgyblion er mwyn bwydo’r cynllunio ac i sicrhau bod y tasgau yn ddigon o her iddynt.  
Sicrheir fy mod i’n gwahaniaethu’n effeithiol trwy sicrhau bod gwersi yn cael ei throsglwyddo mewn ffyrdd gwahanol i sicrhau diddordeb y plant. Gellir hyn cyfeirio at gynnwys adnoddau o fewn y wers, gwahaniaethu’r ffyrdd o gyflwyno’r wers, newid y ffordd o wneud tasgau. (Tomlinson, 2003) Ymhellach sicrheir hybu annibyniaeth y disgyblion trwy wneud tasgau a chymryd pob cyfle i’r disgyblion datblygu yn annibynnol o fewn y dosbarth (Donaldson, 2015).
Y cyfyngiadau o’r dull yma oedd defnyddio’r dull ysgrifenedig i gofnodi trwy gydol yr astudiaeth gwers ac yn y cyfweliad, gellir fod wedi defnyddio recordydd er mwyn sicrhau bod yr holl fanylion wedi’i gadw. Wrth ysgrifennu’r nodiadau yn y cyfweliad roedd yn galed i gadw i fyny a’r disgyblion yn siarad. O ganlyniad i hyn, gellir fod wedi colli gwybodaeth bwysig oedd angen ar gyfer yr ymchwil. Felly, y tro nesaf defnyddir recordydd llaes er mwyn sicrhau fydd hyn ddim yn digwydd. (Krueger & Casey, 2009).
Cyfyng arall o’r ymchwil oedd dim ond un astudiaeth wers wnaeth ymgymryd yn y ddwy ysgol. Hoffwyd fod wedi cael mwy na un astudiaeth wers er mwyn ffocysu ar yr ymchwil yn fwy dwfn ac arbrofi mwy o fewn yr astudiaethau gwersi. Wrth wneud fwy na un astudiaeth wers fydd mwy o ddata ac ymchwil i gymharu a fydd yn fwy dibynadwy. Dyllir wedi cael yr athrawon dosbarth i gymryd rhan yn y cyfweliad er mwyn cael barn ychwanegol ac i ddod mewn ac agwedd arall i’r ymchwil.
Gellir hyn fy helpu i symud ymlaen a datblygu fy sgiliau addysgu a sicrhau fy mod i’n gwahaniaethu’n effeithiol ym mhob gwers ar gyfer pob disgybl. Pe bawn i’n gwneud y wers hon eto, byddwn i’n defnyddio cloriannau sydd yn fwy o faint er mwyn sicrhau bod y disgyblion yn gallu darllen y pwys ar y clorian yn fwy hawdd. Hefyd, gellir fod wedi cael y plant i gynllunio tabl ei hun o fewn eu llyfrau yn lle rhoi un iddynt gludo yn ei llyfrau, gellir hyn fod wedi datblygu sgil ychwanegol o fewn y wers iddynt. Y peth olaf byddaf yn sicrhau yw fy mod i’n cynllunio’n effeithiol ar gyfer gwersi dilyniannol ac ystyried hunan asesiadau’r plant ar ddiwedd bob tasg er mwyn sicrhau effeithiolrwydd o wahaniaethu a chynnal diddordeb y disgyblion ym mhob gwers a addysgir.

Argymhellion
I gloi, ar sail yr ymchwil pe bawn i’n ymchwilio i astudiaeth gwers eto, byddwn yn defnyddio sampl yn fwy er mwyn casglu data ehangach, er bod y sampl a ddewiswyd yn gynrychiadol credir byddai sampl yn fwy o faint wedi helpu’r data a fydd yn ddiddorol i weld safbwyntiau llawer o ddisgyblion nid dim ond 3. Ymhellach, yn y dyfodol os byddaf yn ymchwilio i astudiaeth gwers eto hoffwn sicrhau fy mod i’n gwneud mwy na un astudiaeth gwers ym mhob ysgol. Byddaf yn sicrhau fy mod i’n gwneud amryw o astudiaethau dros gyfnod o amser i sicrhau canlyniadau sydd yn fwy dibynadwy ac er mwyn cymharu data toreithiog ar y pwnc ymchwil. Sicrheir fy mod i’n gwahaniaethu’n effeithiol a chynnal diddordeb y disgyblion cymaint y gallai yn y dyfodol er mwyn cael y canlyniad gorau allan ohonynt.
Pan fyddaf yn derbyn swydd fel athrawes, sicrheir fy mod i’n rhannu gydag aelodau staff eraill o fewn yr ysgol y pwysigrwydd o wahaniaethu’n effeithiol a sicrhau bod y plant a diddordeb yn ei waith. Pwysleisir y pwysigrwydd o amrywio gwaith ac edrych ar y disgyblion yn unigol a beth sydd yn gweithio iddynt yn lle grwpio’r plant o fewn i alluoedd bob tro. Wrth wneud hyn, gall gwahaniaethu rhwng darn o waith cyffredin a darn o waith ardderchog (Llywodraeth Cymru, 2010).

